钦定古今图书集成/明伦汇编/氏族典/第176卷 > 《廖用贤尚友录》 > 田叔
## 钦定古今图书集成/明伦汇编/氏族典/第176卷 > 《廖用贤尚友录》 > 田叔

按《汉书田叔传》：“叔，赵陉城人，其先齐田氏也。叔好剑，
学黄老术于乐钜公。为人廉直，喜任侠，游诸公，赵人
举之。赵相赵午言之赵王张敖，以为郎中。数岁，赵王
贤之。会赵午、贯高等谋弑上，事发觉，汉下诏捕赵王
及群臣反者，唯田叔等十馀人，赭衣自髡钳，随王至
长安。赵王敖事白，得出，废为宣平侯。乃进言叔等十”
人，召见，与诏上说，尽拜为郡守，诸侯相。叔为汉中守，
坐法失官。梁孝王使人杀汉议臣爰盎。景帝召叔案
梁，具得其事。还报，上曰：“梁有之乎？”对曰：“有之。事安在？”
叔曰：“上无以梁事为问也。今梁王不伏诛，是废汉法
也；如其伏诛，太后食不甘味，卧不安席，此忧在陛下。”
于是上大贤之，以为鲁相。鲁王好猎，相常从入苑中，
王辄休相就馆。相常暴坐苑外，终不休，曰：“吾王暴露，
独何为舍？”王以故不大出游。数年，以官卒。